B4-0040/97

Ψήφισμα σχετικά με το γενικό πλαίσιο για ένα σχέδιο αναθεώρησης των συνθηκών

Το Ευρωπαϊκό Κοινοβούλιο,

- έχοντας υπόψη τα προγενέστερα ψηφίσματά του της 17ης Μαΐου 1995 ((ΕΕ C 151 της 19.6.1995, σελ. 56)), της 13ης Μαρτίου 1996 ((ΕΕ C 96 της 1.4.1996, σ. 77)), της 14ης Νοεμβρίου 1996 ((ΣΠ της ημερομηνίας αυτής, Μέρος ΙΙ, σημείο 9)) και της 11ης Δεκεμβρίου 1996 ((ΣΠ της ημερομηνίας αυτής, Μέρος ΙΙ, σημείο 1 α))),

Α. έχοντας υπόψη ότι το Ευρωπαϊκό Συμβούλιο της Φλωρεντίας, ζήτησε την προπαρασκευή, για το Ευρωπαϊκό Συμβούλιο του Δουβλίνου, ενός γενικού σχεδίου αναθεώρησης των συνθηκών που να έχει τρείς βασικούς στόχους:

- να φέρει την Ένωση πιο κοντά στους πολίτες της,

- να ενισχύσει και να διευρύνει την ΚΕΠΠΑ για να αυξήσει την συνάφειά της και την αποτελεσματικότητά της,

- να εξασφαλίσει, ενόψει της διεύρυνσης, την εύρυθμη λειτουργία των θεσμικών οργάνων και την αποτελεσματικότητα της διαδικασίας λήψεως αποφάσεων,

Β. έχοντας υπόψη ότι το σχέδιο της Ιρλανδικής Προεδρίας θα πρέπει να αξιολογηθεί με γνώμονα τους στόχους του και ότι αντικατοπτρίζει απλώς και μόνο την κατάσταση στην οποία βρίσκονται επί του παρόντος οι διαπραγματεύσεις, ωστόσο σύμφωνα με το άρθρο Β της Συνθήκης για την Ευρωπαϊκή Ένωση, η αναθεώρηση της Συνθήκης δεν θα πρέπει μόνο να διατηρήσει αυτούσιο το κοινοτικό κεκτημένο, αλλά και να το αναπτύξει[semigr ]

Γ. διαπιστώνοντας ότι το κείμενο της ιρλανδικής προεδρίας αποτίει φόρο τιμής στη συμβολή του Ευρωπαϊκού Κοινοβουλίου στις εργασίες της Διάσκεψης μέσω των δύο παρατηρητών του, υπενθυμίζοντας όμως, ωστόσο, ότι δεν θεωρεί εαυτό εν ουδεμία περιπτώσει σχετιζόμενο, ως όργανο, με τα ενδιάμεσα αποτελέσματα των εργασιών και ότι διαθέτει το δικαίωμα να προβεί στην πολιτική αξιολόγηση κατά τη διάρκεια και κατά την περάτωση των εργασιών της Διάσκεψης,

Δ. διαπιστώνοντας ότι το Ευρωπαϊκό Συμβούλιο της 13ης και 14ης Δεκεμβρίου 1996 έκρινε ότι το σχέδιο Συνθήκης που παρουσίασε η Προεδρία συνιστά μία ικανοποιητική βάση για τη συνέχεια των διαπραγματεύσεων[semigr ] κρίνοντας, αντίθετα, ότι το σχέδιο αυτό καταδεικνύει την έλλειψη φιλοδοξίας ορισμένων κρατών μελών να προβούν σε πραγματικές σε βάθος μεταρρυθμίσεις[semigr ] ούτως εχόντων των πραγμάτων, θα πρέπει να παγιωθούν, στο κείμενο αυτό, οι διάταξεις που συμβάλλουν στην εκπλήρωση των παραπάνω στόχων, ελλείψει των οποίων το Ευρωπαϊκό Κοινοβούλιο δεν θα είναι σε θέση να εγκρίνει τις τελικές τροποποιήσεις της Συνθήκης[semigr ]

ΤΙΤΛΟΣ Ι - ΕΝΑΣ ΧΩΡΟΣ ΕΛΕΥΘΕΡΙΑΣ, ΑΣΦΑΛΕΙΑΣ ΚΑΙ ΔΙΚΑΙΟΣΥΝΗΣ

Κεφάλαιο 1 - Θεμελιώδη δικαιώματα και μη εισαγωγή διακρίσεων

1. λαμβάνει γνώση των διατάξεων που αφορούν τα θεμελιώδη δικαιώματα, εκφράζοντας ωστόσο τη λύπη του για το γεγονός ότι η άμεση σχέση των πολιτών με την Κοινότητα και η συμμετοχή τους στα κοινά όργανα δεν αποτελούν αντικείμενο κάποιας πρότασης[semigr ]

2. εκφράζει την ικανοποίησή του για το γεγονός ότι συμπεριελήφθη μια ρήτρα περί μη εισαγωγής διακρίσεων, θεωρώντας ωστόσο ότι η ρήτρα αυτή θα πρέπει να έχει άμεσο αποτέλεσμα και ότι θα πρέπει να ενισχυθεί ο ρόλος του ΕΚ με την εφαρμογή της διαδικασίας συναπόφασης σε έναν τομέα που είναι τόσο σημαντικός για τα δικαιώματα των πολιτών[semigr ]

3. επαναλαμβάνει τη θέση του όσον αφορά την προσχώρηση της Ένωσης στην Ευρωπαϊκή Σύμβαση για τα Ανθρώπινα Δικαιώματα, ζητεί δε το άρθρο Λ της ΣΕΕ να τροποποιηθεί κατά τρόπον ώστε οι τομείς που καλύπτονται από τους τρείς πυλώνες να εμπίπτουν στην δικαιοδοσία του Δικαστηρίου των Ευρωπαΐκών Κοινοτήτων όσον αφορά την προστασία των δικαιωμάτων αυτών και να προσδιορισθεί μια σαφής νομική βάση που να επιτρέπει την άμεση προσφυγή των φυσικών προσώπων ενώπιον του Δικαστηρίου των Ευρωπαϊκών Κοινοτήτων σε περίπτωση παραβίασης των θεμελιωδών τους δικαιωμάτων από πράξη που έχει εκδώσει ένα από τα θεσμικά όργανα της Ένωσης[semigr ]

4. εκφράζει τη λύπη του για την έλλειψη διατάξεων για τα δικαιώματα των υπηκόων τρίτων χωρών που διαμένουν νομίμως στην Ένωση και επαναλαμβάνει ότι η Συνθήκη θα πρέπει να τους αναγνωρίσει κυρίως το σεβασμό των δικαιωμάτων του ανθρώπου, ισότητα μεταχείρισης, μη διάκριση στα θέματα κοινωνικών, οικονομικών και πολιτιστικών δικαιωμάτων[semigr ]

5. διαπιστώνει ότι το δικαίωμα του συνεταιρίζεσθαι για τα πολιτικά κόμματα που λειτουργούν επί ευρωπαϊκού επιπέδου προϋποθέτει την τροποποίηση της συνθήκης προς την κατεύθυνση των προτάσεων που υπέβαλαν οι κυβερνήσεις της Ελλάδας, της Ιταλίας και της Αυστρίας[semigr ] υπενθυμίζει ως προς αυτό τις προτάσεις που περιέχονται στο ψήφισμά του της 10ης Δεκεμβρίου 1996 σχετικά με το συνταγματικό καθεστώς των ευρωπαϊκών πολιτικών κομμάτων ((ΣΠ της ημερομηνίας αυτής, Μέρος ΙΙ, σημείο 5))[semigr ]

6. εκφράζει τη λύπη του για το γεγονός ότι το δικαίωμα ενημέρωσης και το δικαίωμα έκφρασης για τις κοινοτικές πολιτικές δεν αναγνωρίζονται ως γενική αρχή[semigr ]

7. ζητεί τη θέσπιση μιας ενιαίας εκλογικής διαδικασίας βάσει της γερμανικής προτάσεως και τουλάχιστον την εισαγωγή στη Συνθήκη ενός δεσμευτικού σχετικού χρονοδιαγράμματος[semigr ]

Κεφάλαιο 2 - Ελεύθερη κυκλοφορία ατόμων, παροχή ασύλου και μετανάστευση

8. επισημαίνει τον κίνδυνο να δημιουργηθεί η απατηλή εντύπωση κοινοτικοποίησης και ζητεί για το λόγο αυτό να εφαρμόζονται πλήρως οι κοινοτικές διαδικασίες και να συμμετέχουν τα κοινοτικά όργανα, συμπεριλαμβανομένων του Ευρωπαϊκού Κοινοβουλίου και του Δικαστηρίου, στους τομείς των εσωτερικών υποθέσεων και της δικαιοσύνης, που μεταφέρονται από τη διακυβερνητική στην κοινοτική συνεργασία, ιδίως στο μέτρο που το γενικό πλαίσιο για ένα σχέδιο συνθήκης

α) προβλέπει τον προσδιορισμό παρεκκλίσεων για το δικαστικό έλεγχο (άρθρο Ζ, παράγραφος 4)[semigr ]

β) δεν τάσσεται σαφώς υπέρ της προσφυγής στη λήψη αποφάσεων με ειδική πλειοψηφία στους κόλπους του Συμβουλίου ούτε υπέρ της διαδικασίας της συναπόφασης (άρθρο Ζ, παράγραφοι 2 και 3)[semigr ]

9. ζητεί ωστόσο να μεταφερθούν στη Συνθήκη για την Ευρωπαϊκή Ένωση οι ακόλουθοι τομείς:

α) η καταπολέμηση της διακίνησης ναρκωτικών[semigr ]

β) η καταπολέμηση της διεθνούς εγκληματικότητας, ιδίως όσον αφορά την σωματεμπορία[semigr ]

γ) η δικαστική και διοικητική συνεργασία σε αστικές και εμπορικές υποθέσεις[semigr ]

10. αντιμετωπίζει με ενδιαφέρον την πρόταση της Προεδρίας που αφορά την προσφυγή στη μέθοδο των «καταληκτικών ημερομηνιών» για την επίτευξη των στόχων που έχουν τεθεί στον τομέα της δικαιοσύνης και των εσωτερικών υποθέσεων και ειδικότερα τον προσδιορισμό μιας ημερομηνίας-στόχου που θα ισχύει για το σύνολο των θεμάτων (άρθρο Β της Συνθήκης για την Ευρωπαϊκή Ένωση)[semigr ] ζητεί συγκεκριμένα να διασφαλιστεί οριστικά η ελεύθερη κυκλοφορία των προσώπων σε όλη την Ένωση σε συγκεκριμένη και αμετάβλητη ημερομηνία[semigr ]

Κεφάλαιο 3 - Ασφάλεια γενικώς και ειδικότερα ασφάλεια των ατόμων

11. ζητεί, στο πλαίσιο της κοινοτικής νομοθεσίας, οι αποφάσεις που αφορούν τους τομείς των εσωτερικών υποθέσεων και της δικαιοσύνης, να λαμβάνονται με ειδική πλειοψηφία στο πλαίσιο του Συμβουλίου και κατόπιν συναπόφασης του Ευρωπαϊκού Κοινοβουλίου[semigr ]

12. υποστηρίζει τις προτάσεις της Ιρλανδικής Προεδρίας για τη θέσπιση συγκεκριμένων διατάξεων όσον αφορά την αστυνομική συνεργασία και τις επιχειρησιακές δυνατότητες της Europol (άρθρο Κ.1.β) υπό τον όρο ότι θα πραγματοποιηθεί βάσει δεσμευτικού χρονοδιαγράμματος[semigr ] θεωρεί ωστόσο ότι δεν είναι σκόπιμη η εισαγωγή ενός τόσο λεπτομερούς καταλόγου μέτρων και καθηκόντων στο πλαίσιο τόσο βασικής Συνθήκης[semigr ]

13. είναι της άποψης ότι οι προτεινόμενες διατάξεις τόσο για το νέο τίτλο της Συνθήκης περί ιδρύσεως των Ευρωπαϊκών Κοινοτήτων όσο και για τον τίτλο VI της Συνθήκης για την Ευρωπαϊκή Ένωση χρήζουν περαιτέρω ενίσχυσης και συμπλήρωσης σε σημαντικό βαθμό[semigr ] είναι της άποψης ότι προς τούτο θα πρέπει να αποτελέσουν αντικείμενο εμπεριστατωμένης μελέτης για να εγκριθούν εκ μέρους της Διακυβερνητικής Διάσκεψης:

α) το θέμα μιας ουσιαστικότερης μεταφοράς προς τον κοινοτικό «πυλώνα» σύμφωνα με τα όσα πρότεινε η Βελγική Κυβέρνηση (διατήρηση του τίτλου VI μόνο για τη δικαστική και αστυνομική συνεργασία)[semigr ]

β) το κατά πόσο είναι σκόπιμη μια προοδευτική προσέγγιση της «κοινοτικοποίησης» όπως προτείνεται από το κοινό υπόμνημα των χωρών του Benelux, από τις κυβερνήσεις της Γερμανίας και της Γαλλίας καθώς και από την αντιπροσωπεία της Ολλανδίας όσον αφορά ειδικότερα την ενσωμάτωση της Σύμβασης του Schengen[semigr ]

γ) η επέκταση της λήψης αποφάσεων με ειδική πλειοψηφία στους κόλπους του Συμβουλίου στα πλαίσια του τίτλου VI της Συνθήκης για την Ευρωπαϊκή Ένωση όπως προτείνουν οι κυβερνήσεις της Γερμανίας και της Γαλλίας καθώς και οι κυβερνήσεις της Ισπανίας και του Βελγίου για την αστυνομική συνεργασία[semigr ]

δ) οι προοπτικές που θα μπορούσε να έχει η λύση της ενισχυμένης συνεργασίας όπως προτείνουν οι κυβερνήσεις της Γερμανίας και της Γαλλίας[semigr ]

ε) ο σχεδιασμός διατάξεων με στόχο τη θέσπιση ενός ελαχίστου κοινού ορίου για τον χαρακτηρισμό των παραβάσεων και των ποινών και η διευκόλυνση της αναγνώρισης και της εκτέλεσης των δικαστικών αποφάσεων καθώς και η δικαστική αρωγή σε αστικά και ποινικά θέματα[semigr ]

ΤΙΤΛΟΣ ΙΙ - Η ΕΝΩΣΗ ΚΑΙ ΟΙ ΠΟΛΙΤΕΣ

Κεφάλαιο 4 - Απασχόληση

14. προειδοποιεί τη Διακυβερνητική Διάσκεψη κατά του κινδύνου να επικεντρώσει την προσοχή της σε συμφωνία για έναν τίτλο ή ένα κεφάλαιο απασχόλησης χωρίς ουσιαστικό περιεχόμενο[semigr ] κρίνει ότι η Διακυβερνητική Διάσκεψη οφείλει, κατά συνέπεια, να εμβαθύνει την εξέταση της πρότασης που υποβλήθηκε από τους δύο εκπροσώπους του ΕΚ, κυρίως όσον αφορά το συντονισμό των μακροοικονομικών πολιτικών ενόψει της προαγωγής της απασχόλησης[semigr ]

15. υποστηρίζει την πρόταση της Ιρλανδικής Προεδρίας όσον αφορά την απασχόληση και ιδιαίτερα την υλοποίηση δράσεων ενθάρρυνσης (άρθρο 5)[semigr ]

16. φρονεί ωστόσο ότι θα πρέπει να ενισχυθούν οι προβλεπόμενες διατάξεις:

α) παρέχοντας εγγυήσεις όσον αφορά τη συμφωνία των κατευθυντηρίων γραμμών στο θέμα πολιτικής απασχόλησης και οικονομικής πολιτικής[semigr ]

β) δίδοντας στον στόχο της προώθησης της απασχόλησης τον ίδιο δεσμευτικό χαρακτήρα που περιβάλλει τις «κατευθυντήριες αρχές οι οποίες εμπεριέχονται στο άρθρο 3Α της Συνθήκης», στη δε κοινοτική δράση στον τομέα αυτό, τον χαρακτήρα της κοινής πολιτικής (νέο σημείο πριν από το σημείο i) του άρθρου 3)[semigr ]

γ) προσδιορίζοντας τις αρχές που θα κατευθύνουν το σχεδιασμό της πολιτικής για την απασχόληση[semigr ]

δ) διευκρινίζοντας ότι τα κοινά οικονομικά όργανα και οι γενικοί οικονομικοί προσανατολισμοί οφείλουν να σχεδιάζονται κατά τρόπον ώστε να παρέχουν την κατάλληλη προτεραιότητα στην επίτευξη ή στη διατήρηση υψηλού επιπέδου απασχόλησης[semigr ]

ε) ενισχύοντας την συμμετοχή του Ευρωπαϊκού Κοινοβουλίου και τη συνεννόηση με τους κοινωνικούς εταίρους για την κατάρτιση ετήσιας οικονομικής έκθεσης και έκθεσης σχετικά με την κατάσταση της απασχόλησης που τίθεται υπόψη του Ευρωπαϊκού Συμβουλίου (άρθρο 4, παράγραφος 1)[semigr ]

στ) διασαφηνίζοντας την προβλεπόμενη διαδικασία (άρθρο 4, παράγραφος 1 και παράγραφος 5)[semigr ]

ζ) απαιτώντας χωρίς περιστροφές από το Συμβούλιο να αντιδράσει και να χρησιμοποιήσει τα μέσα που προβλέπονται από τη Συνθήκη σε περίπτωση αύξησης ή εμμονής της ανεργίας[semigr ]

17. προειδοποιεί κατά των κινδύνων που μπορεί να προκαλέσει η διαφορά μεταξύ της εφαρμογής της Νομισματικής Ένωσης και μιας ανεξάρτητης κεντρικής τράπεζας και μιας πολύ αργής ανάπτυξης για την οικονομική ένωση[semigr ]

Κεφάλαιο 5 - Κοινωνικές διατάξεις

18. ζητεί την πλήρη ενσωμάτωση της Συμφωνίας για την κοινωνική πολιτική που βρίσκεται προσαρτημένη στο πρωτόκολλο αριθ. 14, φρονεί δε ότι θα πρέπει να διεξαχθεί στους κόλπους της Διακυβερνητικής Διάσκεψης μια εμπεριστατωμένη συζήτηση για τις απαιτούμενες ουσιαστικές βελτιώσεις της κοινωνικής πολιτικής[semigr ]

19. υποστηρίζει την πρόταση της Ιρλανδικής Κυβέρνησης η οποία προτείνει την εισαγωγή στη Συνθήκη μιας διάταξης που να επιτρέπει στην Κοινότητα να αναλαμβάνει απευθείας δράσεις καταπολέμησης του κοινωνικού αποκλεισμού[semigr ]

20. ζητεί να συμπεριληφθεί στη Συνθήκη μια ρητή αναφορά στις δημόσιες υπηρεσίες ως μία εκ των συνιστωσών των δικαιωμάτων των πολιτών της Ένωσης και με στόχο την ενίσχυση της οικονομικής και κοινωνικής συνοχής και την προστασία των χρηστών[semigr ] ζητεί να συνοδευτούν αυτά τα δικαιώματα και οι στόχοι, προκειμένου να εκπληρωθούν ουσιαστικά, από τον επανακαθορισμό των μέσων και των εξουσιών στο πλαίσιο των θεσμικών οργάνων της Ένωσης[semigr ]

Κεφάλαιο 6 - Περιβάλλον

21. εκφράζει την ικανοποίησή του για τις νέες αναφορές στη βιώσιμη ανάπτυξη και στην πλήρη ενσωμάτωση των όρων για την περιβαλλοντική προστασία στον σχεδιασμό και την υλοποίηση μεγάλου αριθμού κοινοτικών πολιτικών και δραστηριοτήτων[semigr ]

Κεφάλαιο 7 - Πολιτική έναντι των καταναλωτών

22. εκφράζει την ικανοποίησή του για το προτεινόμενο νέο άρθρο 129 Α ως ένα περαιτέρω βήμα προς την κατεύθυνση του σχεδιασμού ουσιαστικής πολιτικής για τους καταναλωτές που θα εμπεριέχεται στη Συνθήκη και κρίνει ότι, τέλος, η πολιτική αυτή πρέπει να καταστεί κοινή πολιτική της Ένωσης[semigr ]

Κεφάλαιο 7α - Τουρισμός

23. εκφράζει την λύπη του για το γεγονός ότι δεν γίνεται ρητή αναφορά στον τουρισμό και επαναλαμβάνει την άποψή του ότι ο ευρωπαϊκός τουρισμός θα έπρεπε να αποτελεί ανεξάρτητη και ξεχωριστή κοινή πολιτική, με νομική βάση και ειδικό κεφάλαιο στην αναθεωρημένη Συνθήκη.

Κεφάλαιο 8 - Διαφάνεια

24. είναι της άποψης ότι το σχέδιο κειμένου της Ιρλανδικής Προεδρίας για τη διαφάνεια, παρόλο που εισάγει ορισμένες βελτιώσεις στον τομέα αυτό, συνεχίζει να είναι υπερβολικά δειλό και περιορισμένο ως προς το εύρος του:

α) η προτεινόμενη εισαγωγή στο άρθρο Α της ΣΕΕ μιας αναφοράς στην αρχή της ελευθερίας της πρόσβασης, παρόλο που είναι καλύτερα από το τίποτα, διατυπώνεται με τρόπο πολύ δειλό[semigr ]

β) το προτεινόμενο δικαίωμα πρόσβασης στα έγγραφα αποτελεί θετική εξέλιξη όπως είναι και η πρόταση να καθορισθούν οι γενικές αρχές και τα όρια που θα διέπουν την άσκηση του δικαιώματος αυτού σύμφωνα με τη διαδικασία της συναπόφασης[semigr ] οι γενικές αυτές αρχές θα πρέπει να εμπεριέχουν την έννοια ότι η πρόσβαση στα έγγραφα αποτελεί γενικό κανόνα, επιδεχόμενο μόνο ελαχίστων και προσεκτικά προσδιοριζομένων εξαιρέσεων που θα αποφασίζονται με ειδική πλειοψηφία 2/3[semigr ]

γ) η πρόταση περί διεξαγωγής δημοσίων συνεδριάσεων του Συμβουλίου οσάκις νομοθετεί θα πρέπει να διατυπωθεί καταλλήλως, ούτως ώστε τουλάχιστον η πρώτη και η τελευταία συζήτηση των θεμάτων να είναι δημόσια[semigr ]

δ) ο καθορισμός των λεπτομερειών εφαρμογής δεν θα πρέπει να πραγματοποιείται βάσει των εσωτερικών κανονισμών των θεσμικών οργάνων[semigr ]

Κεφάλαιο 9 - Επικουρικότητα

25. επαναλαμβάνει τη θέση του σύμφωνα με την οποία οι αρχές της «επικουρικότητας» και της «αναλογικότητας» όπως διατυπώνονται στο άρθρο 3 Β της Συνθήκης θα πρέπει να διατηρηθούν και να εφαρμόζονται με τον ορθό τρόπο[semigr ]

ΤΙΤΛΟΣ ΙΙΙ - ΜΙΑ ΑΠΟΤΕΛΕΣΜΑΤΙΚΗ ΚΑΙ ΣΥΝΑΦΗΣ ΕΞΩΤΕΡΙΚΗ ΠΟΛΙΤΙΚΗ

Κεφάλαιο 10 - Η κοινή εξωτερική πολιτική και πολιτική ασφαλείας: στόχοι, μέσα και δομές

26. εκφράζει την ικανοποίησή του για την εισαγωγή μιας ρήτρας πολιτικής αλληλεγγύης, η οποία θα έπρεπε να ενέχει επίσης και μια ρήτρα οικονομικής αλληλεγγύης καθώς και για τον προσδιορισμό των στόχων της ΚΕΠΠΑ όσον αφορά ειδικότερα την προστασία της ακεραιότητας της Ένωσης[semigr ]

27. λαμβάνει γνώση δηλώσεως που θα πρέπει να ενσωματωθεί στην τελική Πράξη και αφορά μια νέα δομή πολιτικού σχεδιασμού καθώς και έγκαιρης προειδοποίησης που για πρώτη φορά περιλαμβάνει ένα στοιχείο ενσωμάτωσης της ΔΕΕ στην Ένωση με τη συμμετοχή ενός μέρους του προσωπικού της ΔΕΕ στη δομή αυτή και επαναλαμβάνει το αίτημά του να αναλάβει τη διαχείριση η Επιτροπή σε στενή συνεργασία με το Γενικό Γραμματέα του Συμβουλίου[semigr ]

28. διαπιστώνει ότι το κείμενο της Ιρλανδικής Προεδρίας δεν αρκεί για να εξοπλιστεί η Ένωση με τα κατάλληλα μέσα που θα της επιτρέψουν να αποκτήσει μια πραγματική ΚΕΠΠΑ και κυρίως ότι παρουσιάζει τις κάτωθι σοβαρές αδυναμίες όσον αφορά ορισμένα θεμελιώδη λειτουργικά στοιχεία της ΚΕΠΠΑ για τα οποία απαιτούνται πραγματικά εμπεριστατωμένες διαπραγματεύσεις. Τα στοιχεία αυτά είναι :

α) το μέλος της Επιτροπής που θα είναι αρμόδιο για την ΚΕΠΠΑ θα πρέπει να μεριμνά, σε στενή συνεργασία με την Προεδρία του Συμβουλίου, για την εκπροσώπηση της ΕΕ στην ΚΕΠΠΑ[semigr ]

β) απορρίπτει την εισαγωγή νέων διαδικασιών αρνησικυρίας στους τομείς όπου η ψηφοφορία με ειδική πλειοψηφία προβλέπεται ήδη[semigr ] πρέπει να δημιουργηθούν κατάλληλοι μηχανισμοί για να μην είναι σε θέση ένα κράτος μέλος να παρεμποδίζει μονόπλευρα κάθε λήψη αποφάσεως και υπενθυμίζει στο πλαίσιο αυτό το ιταλικό έγγραφο της 25ης Οκτωβρίου 1996 και την συνολική του προσέγγιση για μεγαλύτερη προσφυγή στην ψηφοφορία με ειδική πλειοψηφία κατά τη διαδικασία λήψης αποφάσεων[semigr ]

γ) θεωρεί απαράδεκτη την μονόπλευρη ενίσχυση του ρόλου του Γενικού Γραμματέα του Συμβουλίου[semigr ] θεωρεί ωστόσο ότι θα πρέπει να εξετασθεί σοβαρά η ιδέα να ορισθεί πολιτική προσωπικότητα που θα επιφορτισθεί με την ΚΕΠΠΑ, η οποία δεν θα πρέπει σε καμία περίπτωση να έχει αρμοδιότητες στα πλαίσια της γενικής γραμματείας του Συμβουλίου (η περίπτωση Επιτρόπου που θα ορίζεται σύμφωνα με ειδικές και υπεύθυνες διαδικασίες από το Συμβούλιο θα μπορούσε να εξετασθεί)[semigr ]

δ) θεωρεί θετική την πρόταση του γερμανικού non-paper της 6ης Ιουνίου 1996 και του ιταλικού εγγράφου της 25ης Οκτωβρίου 1996 η οποία προβλέπει ότι το άρθρο Ι.8 θα πρέπει να τροποποιηθεί κατά τρόπο ώστε να καθίσταται η ειδική πλειοψηφία βασικός κανόνας και να είναι δυνατόν να απορρίπτεται με ειδική πλειοψηφία αίτηση κράτους μέλους που αφορά τη λήψη αποφάσεων με ομοφωνία[semigr ] η δυνατότητα της εποικοδομητικής αποχής θεωρείται θετική δεδομένου ότι τα άλλα κράτη μέλη θα τύχουν της πολιτικής και οικονομικής αλληλεγγύης για την εφαρμογή των αποφάσεων που θα ληφθούν[semigr ]

ε) εκτιμά ότι πρέπει να καθοριστούν σαφέστερα και να ενισχυθούν τα κοινοτικά μέσα πρόληψης των συγκρούσεων και ότι η χάραξη πολιτικής για την πρόληψη των συγκρούσεων και την ειρηνική επίλυσή τους πρέπει να αποτελεί τη βάση της κοινής πολιτικής άμυνας και ασφάλειας[semigr ]

στ) φρονεί ότι είναι απαράδεκτο να θεωρείται ότι οι επιχειρησιακές δαπάνες είναι δαπάνες που απορρέουν υποχρεωτικά από τη Συνθήκη βάσει του άρθρου 203 της ΣΕΚ[semigr ]

Κεφάλαιο 11 - Εξωτερικές οικονομικές σχέσεις

29. φρονεί ότι τα μέτρα που προτείνονται στο σχέδιο συνθήκης όσον αφορά τις εξωτερικές οικονομικές σχέσεις έχουν πολύ περιορισμένο πεδίο εφαρμογής εάν κριθούν με γνώμονα την αδυναμία των εν ισχύι άρθρων της Συνθήκης και του άκρως ακαταλλήλου ρόλου που διαδραματίζει επί του παρόντος στο Ευρωπαϊκό Κοινοβούλιο στον τομέα αυτό[semigr ]

30. εκφράζει τις σοβαρές ανησυχίες του για το γεγονός ότι η πρόταση της Προεδρίας να περιορισθεί η διαδικασία της σύμφωνης γνώμης μόνο για τις διευρύνσεις και για τις συμφωνίες σύνδεσης θα οδηγήσει ουσιαστικά στην συρρίκνωση των εξουσιών που έχει τη στιγμή αυτή το Ευρωπαϊκό Κοινοβούλιο βάσει του άρθρου 228[semigr ]

31. επαναλαμβάνει την αίτησή του για να χωρισθεί το άρθρο 113 σε ένα άρθρο που να παρέχει μία νομική βάση για τις πράξεις νομοθετικής φύσεως στις οποίες θα συμμετέχει το Ευρωπαϊκό Κοινοβούλιο στα πλαίσια της διαδικασίας της συναπόφασης και σε ένα άρθρο που θα παρέχει μία νομική βάση για τις διεθνείς συμφωνίες επί των οποίων το Ευρωπαϊκό Κοινοβούλιο θα πρέπει να δίδει την σύμφωνη γνώμη του[semigr ]

32. εκφράζει την ικανοποίησή του για την πρόταση της Ιρλανδικής Προεδρίας να καταστεί η Επιτροπή ο μόνος διαπραγματευτής για πολυμερείς συμφωνίες στον τομέα των υπηρεσιών, της πνευματικής ιδιοκτησίας και των αμέσων εξωτερικών επενδύσεων[semigr ] τονίζει ωστόσο ότι το Συμβούλιο θα πρέπει να λαμβάνει αποφάσεις στον τομέα αυτό με ειδική πλειοψηφία και ότι η προτεινόμενη δήλωση θα πρέπει να τροποποιηθεί κατά τρόπον ώστε η Επιτροπή να διεξάγει τις διαπραγματεύσεις με την μεγαλύτερη δυνατή διαφάνεια έναντι του Ευρωπαϊκού Κοινοβουλίου καθώς και έναντι των κρατών μελών[semigr ] θεωρεί εξάλλου ότι οι αρχές αυτές θα πρέπει να εφαρμόζονται επίσης όσον αφορά τις διμερείς συμφωνίες με τους προαναφερθέντες τομείς[semigr ]

Κεφάλαιο 12 - Ασφάλεια και άμυνα

33. λαμβάνει γνώση με ικανοποίηση της εκφρασθείσας πολιτικής βούλησης να υπάρξει συγκεκριμένη πρόοδος στον τομέα της άμυνας[semigr ] προβληματίζεται ωστόσο για τις συνέπειες που θα μπορούσε να έχει μια ταχεία ολοκλήρωση στον στρατιωτικό τομέα καθώς και στον τομέα της άμυνας χωρίς να σημειούται αντίστοιχη πρόοδος στον τομέα της ΚΕΠΠΑ[semigr ] σημειώνει ωστόσο ότι το έγγραφο της Προεδρίας εμπεριέχει τα κάτωθι θετικά στοιχεία:

α) επαναδιατυπώνει τους στόχους της ΚΕΠΠΑ στον τομέα της ασφάλειας και της άμυνας[semigr ]

β) ενσωματώνει τους στόχους των αποστολών Petersberg στη Συνθήκη[semigr ]

34. ζητεί να μελετηθούν διεξοδικότερα τα κάτωθι θέματα:

α) η ΔΕΕ θα πρέπει να υπαχθεί σαφώς στην Ένωση, φρονεί δε, κατ'αναλογία με τα προτεινόμενα στο γαλλογερμανικό έγγραφο ότι είναι απαραίτητο η Διακυβερνητική Διάσκεψη να προσδιορίσει συγκεκριμένες ημερομηνίες στόχους για ορισμένα στάδια της μελλοντικής ενσωμάτωσης της ΔΕΕ στην ΕΕ[semigr ]

β) ένα πρωτόκολλο, του οποίου η έγκριση θα είναι προαιρετική, και το οποίο θα προσδιορίζει τις αμοιβαίες δεσμεύσεις για θέματα αμύνης των πλήρων μελών της ΔΕΕ, θα πρέπει να ενσωματωθεί στη Συνθήκη[semigr ]

γ) ζητεί να συμφωνηθεί ένας μηχανισμός λήψης αποφάσεων για θέματα με στρατιωτικές συνέπειες, με τον οποίο δεν θα εμποδίζεται η έγκριση αποφάσεων, χωρίς ωστόσο να αναγκάζεται κάποιο κράτος μέλος να διαθέσει στρατεύματα ή στρατιωτικό υλικό[semigr ]

δ) μια κοινή πολιτική εξοπλισμών, η οποία θα περιλαμβάνει τον έλεγχο της παραγωγής και των εξαγωγών, θα πρέπει να συμπεριληφθεί ως στόχος στην ΚΕΠΠΑ στα πλαίσια της ενίσχυσης της ασφάλειας της Ένωσης και των κρατών μελών της σύμφωνα με την ιταλική πρόταση[semigr ]

Κεφάλαιο 13 - Νομική προσωπικότητα της Ένωσης

35. εκφράζει την ικανοποίησή του για την εισαγωγή ενός νέου άρθρου στην ΣΕΕ το οποίο περιβάλλει την Ένωση με μια νομική προσωπικότητα[semigr ] ωστόσο, θεωρεί απαράδεκτη την διαδικασία σύμφωνα με την οποία το Συμβούλιο, προκειμένου να συνάψει συμφωνίες, αποφασίζει με ομοφωνία εξ ονόματος της Ένωσης κατόπιν διαβουλεύσεως με το ΕΚ[semigr ]

36. επαναλαμβάνει τη θέση του σύμφωνα με την οποία κάθε διεθνής κοινοτική συμφωνία θα πρέπει να έχει προηγουμένως αποτελέσει αντικείμενο σύμφωνης γνώμης[semigr ]

ΤΙΤΛΟΣ ΙV - ΤΑ ΘΕΣΜΙΚΑ ΟΡΓΑΝΑ ΤΗΣ ΕΝΩΣΗΣ

Γενικά θεσμικά θέματα

37. εκφράζει για άλλη μια φορά τη βαθύτατη λύπη του για το γεγονός ότι η Προεδρία δεν υπέβαλε επίσημα κείμενα για τη Συνθήκη και σε μερικές περιπτώσεις ούτε καν εναλλακτικές λύσεις όσον αφορά τα περισσότερα εκ των βασικών θεσμικών θεμάτων που εξετάζονται από την Διακυβερνητική Διάσκεψη[semigr ] είναι της άποψης ότι εάν δεν κατορθώσει να δώσει ικανοποιητικές λύσεις στα προβλήματα αυτά, η Διακυβερνητική Διάσκεψη θα έχει αποτύχει πλήρως στην υλοποίηση του βασικού της στόχου ο οποίος συνίσταται στην αναβάθμιση της δημοκρατίας και της αποτελεσματικότητας εντός των κόλπων της υφιστάμενης ΕΕ, διακυβεύοντας με τον τρόπο αυτό ολόκληρη τη διαδικασία της περαιτέρω διεύρυνσης της ΕΕ[semigr ]

Κεφάλαιο 14 - Ευρωπαϊκό Κοινοβούλιο

38. στα πλαίσια αυτά θεωρεί ότι το κείμενο της Ιρλανδικής Προεδρίας εμπεριέχει ορισμένες θετικές προτάσεις σχετικά με το Ευρωπαϊκό Κοινοβούλιο πιστεύει ωστόσο δεν έχει ληφθεί δεόντως υπόψη η ανάγκη ενίσχυσης του δημοκρατικού ελέγχου επί επιπέδου ΕΕ:

(i) το κείμενο προτείνει επέκταση της διαδικασίας συναπόφασης βάσει αντικειμενικών κριτηρίων και όχι ανάλογα με κάθε επιμέρους περίπτωση, χωρίς ωστόσο να συνάγεται το συμπέρασμα ότι η πρόταση για την εφαρμογή της διαδικασίας συναπόφασης στο σύνολο του παράγωγου δικαίου, όπως έχει υποβληθεί από την Επιτροπή και το ΕΚ, αποτελεί τη μοναδική πρόταση και κατά συνέπεια πρέπει να ακολουθηθεί[semigr ]

(ii) το κείμενο της Προεδρίας δεν θίγει καθόλου τα κάτωθι προβλήματα:

- την επέκταση της διαδικασίας σύμφωνης γνώμης σε όλα τα θεσμικά θέματα όπως είναι η τροποποίηση των συνθηκών, το άρθρο 235 και οι ίδιοι πόροι καθώς και όλες οι διεθνείς συμφωνίες[semigr ]

- την πλήρη εφαρμογή της διαδικασίας συναπόφασης για τον προϋπολογισμό[semigr ]

- την ενίσχυση του ρόλου του Ευρωπαϊκού Κοινοβουλίου κατά τον ορισμό του Προέδρου και των μελών της Επιτροπής[semigr ]

- την ενίσχυση του ρόλου του Κοινοβουλίου όσον αφορά τους διορισμούς με την παροχή της σύμφωνης γνώμης του για τους διορισμούς των μελών του Δικαστηρίου των Ευρωπαϊκών Κοινοτήτων και του Ελεγκτικού Συνεδρίου[semigr ]

- την αναμόρφωση του υφισταμένου περιπλόκου και ανεπαρκούς από πλευράς δημοκρατικότητας και διαφανείας συστήματος της επιτροπολογίας[semigr ]

- τις αρμοδιότητες του Ευρωπαϊκού Κοινοβουλίου για την διαμόρφωση και την αξιολόγηση των πολιτικών[semigr ]

39. εκφράζει την ικανοποίησή του για την πρόταση της Προεδρίας που αφορά την απλούστευση της διαδικασίας συναπόφασης η οποία συμβαδίζει με την σχετική πρόταση του Ευρωπαϊκού Κοινοβουλίου[semigr ] θεωρεί ωστόσο ότι θα πρέπει να διευκρινισθεί ότι οσάκις το Συμβούλιο επιφέρει κάποια αλλαγή σε κείμενο το οποίο έχει εξετάσει το ΕΚ, το τελευταίο θα πρέπει πάντοτε να έχει τη δυνατότητα δεύτερης ανάγνωσης[semigr ] είναι επιπλέον της άποψης ότι οι προτεινόμενες προθεσμίες καθώς και άλλα θέματα όπως ο ενδεχόμενος περιορισμός της σύνθεσης των αντιπροσωπειών στην Επιτροπή Συνδιαλλαγής ή η αύξηση του αριθμού των μονίμων μελών του Συμβουλίου και του Κοινοβουλίου θα πρέπει να εξετάζονται παράλληλα με στόχο την αποτελεσματικότερη διαμόρφωση της διαδικασίας συνδιαλλαγής[semigr ]

Κεφάλαιο 15 - Το Συμβούλιο

40. εκφράζει τη βαθύτατη λύπη του για το γεγονός ότι η Προεδρία, παρόλο που διαπιστώνει ότι η κατά περίπτωση εξέταση είναι πολύ πιθανόν να μην οδηγήσει σε ικανοποιητικά αποτελέσματα, δεν κατόρθωσε να υποβάλει συγκεκριμένες προτάσεις σχετικά με την επέκταση της λήψεως αποφάσεων με ειδική πλειοψηφία στο Συμβούλιο όπως π.χ. την κατ' αρχήν επέκτασή της στο σύνολο του παράγωγου δικαίου[semigr ]

41. διαπιστώνει ότι η Προεδρία προέβαλε με σθένος ότι η εφαρμογή συστήματος ψηφοφορίας με διπλή πλειοψηφία, στους κόλπους του Συμβουλίου, είτε βάσει των ψήφων και του πληθυσμού είτε βάσει του πληθυσμού και του αριθμού των κρατών μελών, θα είναι προτιμότερη από μια απλή επαναστάθμιση των ψήφων στο Συμβούλιο και θα λύσει με τον καλύτερο τρόπο το πρόβλημα της ισορροπίας των ψήφων μεταξύ των μικροτέρων και μεγαλυτέρων κρατών μελών[semigr ] ζητεί να διευκρινισθεί η έννοια της διπλής πλειοψηφίας το ταχύτερο δυνατόν (π.χ. ποια όρια θα ισχύουν για ποιά θέματα)[semigr ]

Κεφάλαιο 16 - Η Επιτροπή

42. επαναλαμβάνει τη θέση του σύμφωνα με την οποία, στην παρούσα φάση, ο αριθμός των μελών της Επιτροπής θα πρέπει να ισούται τουλάχιστον με τον αριθμό των κρατών μελών[semigr ] διαπιστώνει ότι υπήρξε συναίνεση όσον αφορά την ενίσχυση των εξουσιών του Προέδρου της Επιτροπής[semigr ] επιμένει στην ανάγκη διατήρησης του ρόλου και της ανεξαρτησίας της Επιτροπής καθώς και του δικαιώματος πρωτοβουλίας που διαθέτει[semigr ]

43. προειδοποιεί κατά ορισμένης τάσης ενίσχυσης των αρμοδιοτήτων του Συμβουλίου σε βάρος των άλλων οργάνων[semigr ] υπενθυμίζει, ως προς τούτο, την προσήλωσή του στην ισορροπία μεταξύ των θεσμικών οργάνων και ιδιαίτερα στη διατήρηση του μονοπωλίου του δικαιώματος πρωτοβουλίας της Επιτροπής σε νομοθετικά θέματα[semigr ] υπογραμμίζει εξάλλου την ανάγκη να εκπροσωπεί η Επιτροπή την Κοινότητα στο πλαίσιο των αρμοδιοτήτων της[semigr ]

Κεφάλαιο 17 - Το Δικαστήριο

44. είναι της άποψης ότι θα πρέπει να διευρυνθούν οι προϋποθέσεις προσφυγής στο Δικαστήριο των Ευρωπαϊκών Κοινοτήτων κατά τρόπο ώστε το Ευρωπαϊκό Κοινοβούλιο να έχει τη δυνατότητα να προσφεύγει ενώπιον του Δικαστηρίου υπό τους ίδιους όρους που ισχύουν για την Επιτροπή και το Συμβούλιο και να παρέχεται η δυνατότητα στο Ελεγκτικό Συνέδριο, στην Κεντρική Ευρωπαϊκή Τράπεζα, στην Επιτροπή Περιφερειών και στην Οικονομική και Κοινωνική Επιτροπή να προσφεύγουν ενώπιον του Δικαστηρίου οσάκις παραβιάζεται ένα δικαίωμά τους[semigr ] επαναλαμβάνει το αίτημά του να προβλέπεται κατά τον πρώτο διορισμό των δικαστών του Ευρωπαϊκού Δικαστηρίου η μη ανανεώσιμη εννεαετής θητεία τους[semigr ]

Κεφάλαιο 18 - Λοιπά θεσμικά θέματα - Διαδικασίες του προϋπολογισμού και καταπολέμηση της απάτης - Επιτροπή των Περιφερειών

45. εκφράζει τη βαθιά του λύπη για το γεγονός ότι οι επανειλημμένες προτάσεις του ΕΚ για ενιαίο προϋπολογισμό και για απλούστευση των διαδικασιών του προϋπολογισμού, για κατάργηση της διάκρισης μεταξύ υποχρεωτικών και μη υποχρεωτικών δαπανών και για χορήγηση σύμφωνης γνώμης εκ μέρους του ΕΚ στις αποφάσεις που αφορούν τους ίδιους πόρους, αγνοήθηκαν πλήρως από το κείμενο της Προεδρίας καθώς και για το γεγονός ότι το Ευρωπαϊκό Κοινοβούλιο αποκλείσθηκε ηθελημένα από όλες τις σημαντικές διαδικασίες που άπτονται της χρηματοδότησης του δεύτερου και τρίτου πυλώνα[semigr ]

46. ζητεί να μελετηθεί διεξοδικά η πρόταση της Προεδρίας που υιοθετεί πρόταση της δανικής κυβέρνησης η οποία αφορά την καταπολέμηση της απάτης και ιδιαίτερα την πρόληψη των παρατυπιών κατά τη διαχείριση των κοινοτικών πόρων καθώς και την καταστολή των παραβάσεων που σημειώνονται εις βάρος των οικονομικών συμφερόντων της Κοινότητας[semigr ]

47. εκφράζει την ικανοποίησή του για την πρόταση να καταργηθεί το πρωτόκολλο αριθ. 16 για την Οικονομική και Κοινωνική Επιτροπή και για την Επιτροπή των Περιφερειών, γεγονός που θα επέτρεπε στην τελευταία να διαθέτει πολύ μεγαλύτερη διοικητική αυτονομία[semigr ] υποστηρίζει την πρόταση της γερμανικής αντιπροσωπείας για την επέκταση των τομέων επί των οποίων θα καλείται να γνωμοδοτήσει η Επιτροπή Περιφερειών[semigr ]

Κεφάλαιο 19 - Εθνικά κοινοβούλια

48. υποστηρίζει τα συμπεράσματα της συνεδρίασης της Διάσκεψης των ειδικευμένων οργάνων για κοινοτικά θέματα των Κοινοβουλίων της Ευρωπαϊκής Κοινότητας (COSAC) που πραγματοποιήθηκε στο Δουβλίνο τον Οκτώβριο του 1996[semigr ]

49. χαιρετίζει την προσθήκη ενός νέου πρωτοκόλλου σχετικά με το ρόλο των εθνικών κοινοβουλίων καθώς και την πρόταση για πιο έγκαιρη ενημέρωση των εθνικών κοινοβουλίων σχετικά με τα κείμενα της Επιτροπής καθώς και σχετικά με τις προτάσεις νομοθετικών μέτρων συμπεριλαμβανομένης και της εισαγωγής μιας ελάχιστης περιόδου τεσσάρων εβδομάδων κατά την οποία τα εθνικά κοινοβούλια θα έχουν τη δυνατότητα να εξετάζουν τα κείμενα αυτά[semigr ]

50. διαπιστώνει με ανησυχία ότι το σχέδιο πρότασης της Προεδρίας προχωρεί πολύ περισσότερο από τα συμπεράσματα της ίδιας της COSAC περιλαμβάνοντας μια ειδική αναφορά στην COSAC στην εν λόγω δήλωση ή στο εν λόγω πρωτόκολλο, φοβάται δε ότι το γεγονός αυτό θα μπορούσε να οδηγήσει στη θεσμοθέτηση του ρόλου της COSAC, και να οδηγήσει σε μία λίαν ανεπιθύμητη τάση για επικάλυψη του ρόλου του Ευρωπαϊκού Κοινοβουλίου, καθώς και σε μία ανεπιθύμητη θεσμοθέτηση μιας τέτοιας επικάλυψης[semigr ] ζητεί από τις κυβερνήσεις να παραιτηθούν από την καθοδήγηση των εθνικών κοινοβουλίων π.χ. όσον αφορά τον περιορισμό των προς εξέταση θεμάτων ή τη μορφή της ανταλλαγής απόψεων και αντ' αυτού να λαμβάνουν σοβαρά υπόψη τις απόψεις των ίδιων των εθνικών κοινοβουλίων[semigr ]

ΤΙΤΛΟΣ V - ΕΝΙΣΧΥΣΗ ΤΗΣ ΣΥΝΕΡΓΑΣΙΑΣ - «ΕΥΕΛΙΞΙΑ»

51. είναι της άποψης ότι η ενισχυμένη συνεργασία έχει καταστεί κεντρικό θέμα της Διακυβερνητικής Διάσκεψης που θα πρέπει να το εξετάσει με διαύγεια και χωρίς ασάφεια, φρονεί δε ότι θα πρέπει να μελετηθεί λεπτομερέστερα το θέμα αυτό εξετάζοντας το ρόλο της Επιτροπής, τη διαδικασία λήψεως αποφάσεων, τον ελάχιστο αριθμό των συμμετεχόντων κρατών, τον ρόλο του ΕΚ και τις χρηματοοικονομικές συμφωνίες[semigr ]

52. εκφράζει την πεποίθηση ότι η επί του παρόντος εξεταζόμενη διαδικασία της ενισχυμένης συνεργασίας, η οποία θα επέτρεπε σε ορισμένα κράτη μέλη να προβαίνουν σε περισσότερες ενέργειες από άλλα κράτη μέλη (θεσμική ευελιξία), συνιστά δυσκολότατο πρόβλημα που απαιτεί περαιτέρω εξέταση[semigr ] υποστηρίζει την άποψη ότι μια τέτοιου είδους διαδικασία - προκειμένου να μην υπονομευθούν η θεσμική ενότητα και οι στόχοι της Ευρωπαϊκής Ένωσης - πρέπει οπωσδήποτε να αποτελεί εξαίρεση, ενώ οι σχετικές ρυθμίσεις που προβλέπονται στο πλαίσιο της διαδικασίας αυτής πρέπει να συμφωνούν με τη διαδικασία λήψεως αποφάσως της Κοινότητας και της Ένωσης, να προσλαμβάνουν μεταβατικό χαρακτήρα και να συνοδεύονται από απαραίτητα μέτρα στήριξης για τα μη συμβαλλόμενα κράτη μέλη, ούτως ώστε να μπορεί να διευκολυνθεί η συμμετοχή όλων των κρατών που το επιθυμούν εντός ικανοποιητικού χρονοδιαγράμματος[semigr ] υποστηρίζει την άποψη ότι οποιαδήποτε ενδεχόμενη ενισχυμένη συνεργασία, πέρα από τον σεβασμό των αρχών που θέσπισε το Ευρωπαϊκό Συμβούλιο της Φλωρεντίας, δεν πρέπει κατ' ουδένα τρόπο να θέσει υπό αμφισβήτηση ούτε τις πρωτοβουλίες της Επιτροπής ούτε τον ρόλο και τον ενιαίο χαρακτήρα του ΕΚ[semigr ]

ΑΠΛΟΥΣΤΕΥΣΗ ΤΩΝ ΣΥΝΘΗΚΩΝ

53. με γνώμονα την χορήγηση νομικής προσωπικότητας στην Ένωση, θεωρεί απαραίτητο οι εργασίες απλούστευσης των συνθηκών να καταλήξουν στη συγχώνευση των τεσσάρων συνθηκών (ΕΕ, ΕΚ, ΕΚΑΧ και ΕΥΡΑΤΟΜ) χωρίς ωστόσο να αμφισβητηθεί το κοινοτικό κεκτημένο[semigr ]

54. ζητεί από την Ολλανδική Προεδρία να διεξάγει διαπραγματεύσεις με στόχο να δοθεί από τη μελλοντική συνθήκη μια ικανοποιητική απάντηση στους στόχους που ετέθησαν, υπενθυμίζει δε ότι της διεύρυνσης θα πρέπει κατ'ανάγκη να προηγηθεί μια φιλόδοξη και ριζική θεσμική μεταρρύθμιση[semigr ]

55. αναθέτει τον Πρόεδρό του να διαβιβάσει το παρόν ψήφισμα στο Συμβούλιο, τις κυβερνήσεις και τα κοινοβούλια των κρατών μελών καθώς και την Επιτροπή και τα λοιπά θεσμικά όργανα.